Document ID: 31991L0357

KOMISSION DIREKTIIVI,
annettu 13 päivänä kesäkuuta 1991,
muiden eläinten kuin lemmikkieläinten rehuseosten merkinnöissä käytettävistä ainesryhmistä (91/357/ETY)
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY(1), sellaisena kuin se on viimeksi muutettuna direktiivillä 90/44/ETY(2), ja erityisesti sen 10 artiklan a alakohdan,
sekä katsoo, että
direktiivillä 79/373/ETY on päällysmerkintöjen osalta tarkoitus varmistaa, että rehujen koostumuksesta ja käytöstä annetaan karjankasvattajille puolueetonta ja mahdollisimman tarkkaa tietoa,
tuotantoeläimille tarkoitetuissa rehuissa olevien ainesten määrän vahvistaminen aiheuttaa nykyisin ongelmia, johtuen pääasiassa käytettyjen tuotteiden laadusta, valmistettujen seosten monimutkaisuudesta tai käytetystä valmistusmenetelmästä,
vastaavasti on tarpeen tässä vaiheessa ainakin tuotantoeläinten rehujen osalta mieluummin sopia joustavasta ilmoitusmenettelystä, jossa rehuissa olevien ainesten osalta ei tarvitse ilmoittaa määriä; on lisäksi osoittautunut tarpeelliseksi saada aikaan ryhmiä, joiden avulla useita raaka-aineita on mahdollista ryhmitellä yhden nimen alle,
direktiivissä 79/373/ETY säädetään, että useista aineksista koostuvat ryhmät tulee tieteellinen ja tekninen kehitys huomioon ottaen aikaansaada viimeistään 22 päivänä tammikuuta 1991,
koska ainesten ryhmät on jo aikaansaatu lemmikkieläinten ruokintaan tarkoitettujen rehuseosten osalta komission direktiivillä 82/457/ETY(3), on tarpeen antaa vastaavat säännökset myös muista direktiivissä 79/373/ETY tarkoitetuista eläinten rehuista,
ei ole kuitenkaan mahdollista saada aikaan kaikki rehuseoksissa olevat ainekset kattavia ryhmiä; sen vuoksi valmistajan olisi lisäksi ilmoittaa kaikki ainekset, jotka eivät kuulu liitteessä lueteltuihin ryhmiin,
ainesten, jotka kuuluvat ryhmään 12 "Maaeläimistä peräisin olevat tuotteet", on lisäksi oltava eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta 27 päivänä marraskuuta 1990 annetun neuvoston direktiivin 90/667/ETY(4) säännösten mukaiset, ja
tässä direktiivissä säädetyt toimenpiteet ovat sen lausunnon mukaiset, jonka on antanut pysyvä rehukomitea,
ON ANTANUT TÄMÄN DIREKTIIVIN:
1 artikla
Jos direktiivin 79/373/ETY 5 artiklan c kohdan 3 alakohdan nojalla aineksen erityisen nimen sijasta voidaan merkitä sen ryhmän nimi, johon ainesosa kuuluu, muiden kuin lemmikkieläinten rehuseosten pakkauksessa, säiliössä tai etiketissä saa käyttää vain tämän direktiivin liitteessä lueteltavia ryhmiä.
2 artikla
Jäsenvaltioiden on saatettava voimaan tämän direktiivin noudattamisen edellyttämät lait, asetukset ja hallinnolliset määräykset viimeistään 22 päivänä tammikuuta 1992. Niiden on ilmoitettava tästä komissiolle viipymättä.
Kun jäsenvaltiot tekevät kyseisistä toimenpiteistä päätöksiä, niissä on oltava viittaus tähän direktiiviin tai tällainen viittaus on lisättävä niitä virallisesti julkaistaessa. Jäsenvaltiot antavat viitteiden tekemisohjeet.
3 artikla
Tämä direktiivi on osoitettu kaikille jäsenvaltioille.
Tehty Brysselissä 13 päivänä kesäkuuta 1991.

Labels: 3
6